cyanic-selkie/wikianc huggingface dataset:
হ্যামি লাভ
প্রথম-শ্রেণীর ক্রিকেট
১৯২০-২১ মৌসুম থেকে ১৯৩২-৩৩ মৌসুম পর্যন্ত হ্যামি লাভের প্রথম-শ্রেণীর খেলোয়াড়ী জীবন চলমান ছিল। প্রথমে বিশ্বযুদ্ধে সক্রিয়ভাবে অংশগ্রহণ করেন। ইংল্যান্ডে এআইএফের সাথে যুক্ত ছিলেন। পারিবারিক কারণে ও টেস্ট সিরিজ শুরুর পূর্বে দেশে ফিরে আসেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন হ্যামি লাভ। ১০ ফেব্রুয়ারি, ১৯৩৩ তারিখে ব্রিসবেনের গাব্বায় সফরকারী ইংল্যান্ড দলের বিপক্ষে টেস্ট ক্রিকেটে প্রথম খেলেন। অস্ট্রেলিয়ার পক্ষে লেন ডার্লিং, আর্নেস্ট ব্রমলি, হ্যামি লাভ এবং ইংল্যান্ডের পক্ষে টমাস মিচেলের একযোগে টেস্ট অভিষেক ঘটে। এটিই তার একমাত্র টেস্টে অংশগ্রহণ ছিল। ১৯৩৫-৩৬ মৌসুমে জ্যাক রাইডারের নেতৃত্বাধীন অস্ট্রেলিয়া দলের সদস্যরূপে ভারত গমন করেন।
ব্যক্তিগত জীবন
২২ জুলাই, ১৯৬৯ তারিখে ৭৪ বছর বয়সে সিডনির মসম্যান এলাকায় হ্যামি লাভের দেহাবসান ঘটে। তার ভ্রাতৃস্পুত্র আলবার্ট চিদাম অস্ট্রেলিয়ান সার্ভিসেস ও নিউ সাউথ ওয়েলসের পক্ষে ১৯৩৬-৩৭ থেকে ১৯৪৫-৪৬ সময়কালে প্রথম-শ্রেণীর ক্রিকেটে অংশগ্রহণ করেছিলেন।
খানদেশ
এই অঞ্চলের বহুল প্রচলিত ভাষাটি হচ্ছে আহিরানি ভাষা, তবে এই অঞ্চলের নাম অনুযায়ী ভাষাটিকে খানদেশি ভাষা বলা হয়।
মারাঠির সাথে এই ভাষার পারস্পরিক বোধগম্যতার কারণে অনেক সময় ভাষাটিকে মারাঠি ভাষার উপভাষা হিসেবে বিবেচনা করা হয়, এবং সে কারণেই এই অঞ্চলের মানুষ ভাষা হিসেবে মরঠিকে বেছে নেয়, ফলে আদমশুমারিতে এর ভাষাভাষীর সংখ্যা কম মনে হয়।
ভূগোল
খানদেশ পশ্চিম ভারতে মহারাষ্ট্রের উত্তর-পশ্চিম কোণে, তাপ্তি নদীর উপত্যকায় অবস্থিত। এটি উত্তরে সাতপুরা রেঞ্জ দ্বারা, পূর্বে বেরার (ভারহাদ) অঞ্চল দ্বারা, দক্ষিণে অজন্তার পাহাড় (মহারাষ্ট্রের মারাঠওয়াড়া অঞ্চলের অন্তর্গত) এবং পশ্চিমে পশ্চিমঘাট পর্বতমালা র উত্তরাংশ দ্বারা আবদ্ধ।
এই অঞ্চলের প্রধান প্রাকৃতিক বৈশিষ্ট্য হল তাপি নদী। দাক্ষিণাত্যের বাকি অংশের বিপরীতে, যার নদীগুলি পশ্চিমঘাটে উঠে বঙ্গোপসাগরে পূর্ব দিকে প্রবাহিত হয়, তাপি দক্ষিণ মধ্যপ্রদেশের হেডওয়াটার থেকে আরব সাগরে খালি হয়ে পশ্চিম দিকে প্রবাহিত হয়। তাপি নদীর তেরোটি প্রধান উপনদীর উৎপত্তি খানদেশে অঞ্চলে। এই নদীগুলির মধ্যে কোনটিই নৌচলাচলের যোগ্য নয়, এবং তাপি একটি গভীর খাতে প্রবাহিত হয় যা ঐতিহাসিকভাবে সেচের জন্য ব্যবহার করা কঠিন করে তুলেছে। খানদেশ অঞ্চলের অধিকাংশ এলাকা তাপি নদীর দক্ষিণে অবস্থিত এবং গিরনা, বোরি এবং পাঞ্জরা ইত্যাদি উপনদীর মাধ্যমে নিষ্কাশিত হয়। তাপির উত্তরে পলল সমভূমিতে খানদেশের কিছু উর্বর এলাকা রয়েছে এবং ধিরে ধিরে উচু হয়ে সাতপুরা পাহাড়ের দিকে উচ্চভূমিতে মিশেছে। অনুর্বর নিম্ন পাহাড়ের সম্বলিত কিছু এলাকা ছাড়া মধ্য ও পূর্বের এলাকাগুলো সমতল। উত্তর ও পশ্চিমে, সমভূমি এলাকটি রুক্ষ পাহাড়ে উত্থিত হয়ে ঘন জঙ্গলে পরিণত হয়েছে এবং এই এলাকায় মূলত ভীল উপজাতি মানুষ বসবাস করে।
চুনো বেলে
চুনো বেলে (বৈজ্ঞানিক নাম: Gobiopterus chuno) (ইংরেজি: Glass goby) হচ্ছে Gobiidae পরিবারের Gobiopterus গণের একটি স্বাদুপানির মাছ।
বিস্তৃতি
এই মাছ বাংলাদেশ, ভারত, থাইল্যান্ড, মলয় উপদ্বীপ, ইন্দোনেশিয়া, সিঙ্গাপুর অঞ্চলে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
মন্তব্য
এই প্রজাতির পুরুষ ও স্ত্রীমাছ সমান অনুপাতে থাকে না। সাধারণত স্ত্রীমাছ পুরুষ মাছের তুলনায় বেশি থাকে। স্ত্রী ও পুরুষ মাছের অনুপাত ৪ঃ১ বা ২ঃ১। এদের উদরের স্বচ্ছ পর্দা দিয়ে ডিম দেখা যায়। বাংলাদেশে এ প্রজাতির দৈর্ঘ্য ২.৮ সেমি পর্যন্ত পাওয়া গিয়েছে।
মোহাম্মদ এ আরাফাত
কর্মজীবন
২০২২ সালের সেপ্টেম্বরে, বাংলাদেশ সরকার জঙ্গি ও বাংলাদেশ জামায়াত-ই-ইসলামীর সাথে সম্পর্ক রয়েছে বলে অভিযোগ করে মানারাত ইন্টারন্যাশনাল ইউনিভার্সিটির বিদ্যমান ট্রাস্টি বোর্ডকে ভেঙে দেয়। পরবর্তীতে উত্তর ঢাকার মেয়র ও আওয়ামী লীগের রাজনীতিবিদ আতিকুল ইসলামকে চেয়ারম্যান ও আরাফাতকে নবগঠিত ট্রাস্টি বোর্ডের সদস্য নিয়োগ দেওয়া হয়।
রাজনৈতিক জীবন
এ. আরাফাত ২০২২ সালের ডিসেম্বরে, আরাফাত আওয়ামী লীগের কেন্দ্রীয় কার্যনির্বাহী কমিটির সদস্য হন। তিনি জুলাই ২০২৩ সালে ঢাকা-১৭ আসনের উপ-নির্বাচনে হিরো আলমকে হারিয়ে ২৮ হাজার ৮১৬ ভোটে সংসদ সদস্য নির্বাচিত হন। হিরো আলম পেয়েছেন ৫ হাজার ৬০৯ ভোট। ঢাকা-১৭ আসন উপ-নির্বাচনে ভোট পড়েছিলো ১১.৫১%।
ব্যক্তিগত জীবন
আরাফাতের পিতা মোহাম্মদ সেতাব উদ্দিন বাংলাদেশ বেতারের পরিচালক ছিলেন। তিনি শহীদুল্লাহ কায়সার এবং পান্না কায়সারের মেয়ে, শমী কায়সারকে ২০০৮ সালের ২৪ জুলাই বিয়ে করেন। ২০১৫ সালে তাদের বিবাহবিচ্ছেদ হয়। এর পর বিয়ে করেন শারমিন মুস্তারিকে।
কমনওয়েলথ বিশ্ববিদ্যালয় সমিতি
অ্যাসোসিয়েশন অফ কমনওয়েলথ ইউনিভার্সিটিজ (এসিইউ) ১৯১৩ সালে প্রতিষ্ঠিত হয়েছিল এবং সমগ্র কমনওয়েলথ জুড়ে ৫০টিরও বেশি দেশে ৫০০ টিরও অধিক প্রতিষ্ঠান এর সহিত যুক্ত রয়েছে। এটি বিশ্বের প্রাচীনতম আন্তর্জাতিক বিশ্ববিদ্যালয়ের নেটওয়ার্ক। এর লক্ষ্য হল কমনওয়েলথ এবং এর বাইরেও দেশের ব্যক্তি ও সমাজের সুবিধার জন্য উচ্চশিক্ষার মান বাড়ানো এবং সমস্ত দিক থেকে সাহায্য করা। যদিও এটি প্রাচীনতম ইউনিভার্সিটি নেটওয়ার্ক, তবে এটি ভবিষ্যতের প্রতিনিধিত্ব করে—এর সম্মিলিত জনসংখ্যা ৩ বিলিয়ন, প্রধানত ৩০ বছরের কম বয়সী। সাধারণত কমনওয়েলথ দেশের মানুষ৷
সম্মিলিত অভিজ্ঞতা এবং দক্ষতার উপর ভিত্তি করে, এসিইউ বিভিন্ন প্রকল্প, নেটওয়ার্ক এবং ইভেন্ট আয়োজনের মাধ্যমে আন্তর্জাতিক উচ্চশিক্ষার সমস্যাগুলি সমাধান করতে চেষ্টা করে। এসিইউ স্কলারশিপ প্রদান করে, সেক্টরের সমস্যাগুলির উপর অ্যাকাডেমিক গবেষণা চালায়এবং নেতৃত্ব প্রদান করে।
আন্তঃবিশ্ববিদ্যালয় সহযোগিতার পরিবেশ তৈরি করে এবং উন্নত অনুশীলন পদ্ধতি প্রচার করে। বিশ্ববিদ্যালয়গুলিকে তাদের সম্প্রদায়ের সেবা করতে সহায়তা করে।
অ্যাসোসিয়েশন অফ কমনওয়েলথ ইউনিভার্সিটি এর সদস্য প্রতিষ্ঠানগুলি থেকে নির্বাচিত কাউন্সিল সদস্যদের দ্বারা পরিচালিত হয়। যেহেতু এসিইউ একটি যুক্তরাজ্য-নিবন্ধিত দাতব্য প্রতিষ্ঠান, কাউন্সিল সদস্যরাও এর ট্রাস্টি হিসেবে কাজ করে। এসিইউ কাউন্সিল ২৩ জন পর্যন্ত সদস্য নিয়ে গঠিত হয়: ২০ জন নির্বাচিত কাউন্সিল সদস্য, দুইজন পর্যন্ত কো-অপ্ট করা কাউন্সিল সদস্য। যদিও বেশিরভাগ অনারারি ট্রেজারার নির্বাচিত না হয়ে কো-অপ্ট করা হয়ে থাকেন।
নিতম্বের সাংস্কৃতিক ইতিহাস
নিতম্বের যৌনায়িতকরণ ইতিহাস জুড়ে ঘটেছে, বিশেষ করে স্ত্রী লিঙ্গের ক্ষেত্রে।
বৈবর্তনিক তাৎপর্য্য
যৌনতত্ত্ববিদ আলফ্রেড কাইন্ড বলেন যে, নিতম্ব হচ্ছে প্রাইমেটদের মধ্যে যৌনতার প্রাথমিক অঙ্গ। কিছু নৃবিজ্ঞানী ও সমাজবিজ্ঞানী-জীববিজ্ঞানী মনে করেন যে, 'ব্রেস্ট ফেটিশিজম' বা স্তনের প্রতি মাত্রাতিরিক্ত যৌন-আকর্ষণ মানুষের মধ্যে এসেছে স্তনকে কিছুটা নিতম্বের মত দেখা যায় বলে কিন্তু তারপরেও স্তনেরও শরীরের সম্মুখভাগের অঙ্গ হিসেবে যথেষ্ট যৌন-আবেদন আছে।
মানব নারীদের মধ্যে সুডৌল নিতম্ব দেখা যায়, এর কারণ এস্ট্রোজেন নামক হরমোন নারীদের নিতম্বে মেদ জমিয়ে দেয়। অপরদিকে টেস্টোস্টেরন হরমোন যেটি পুরুষদের থাকে নিতম্বকে একটু সঙ্কুচিত রাখে। এইজন্যেই মানব নারীদের নিতম্বে পুরুষদের চেয়ে 'এ্যাডিপোজ টিসু' বেশি থাকে, বিশেষ করে তাদের বয়ঃসন্ধিকালীন সময়ে। বিবর্তনবাদী মনোবিজ্ঞানীরা মনে করেন যে, সুডৌল নিতম্ব সম্ভবত নারীদের পুরো শরীরের প্রতি পুরুষদের যৌন-আকর্ষণের অংশ হিসেবে বিবর্তিত হতে হতে এসেছে, কারণ নিতম্ব নারীদের যৌবনের এবং যৌনতার প্রতীক হিসেবে বিবেচিত হত। নিতম্বের সুডৌলতা নারীর গর্ভধারণ এবং দুগ্ধদানের ক্ষেত্রেও তাৎপর্য্য ভূমিকা রাখত। এছাড়া নিতম্বের সুডৌল আকারের কারণে বাচ্চা জন্ম দেওয়াটাও ছিলো সহজ। মেয়েদের রজঃচক্র শুরু হওয়ার সঙ্গে সঙ্গে নিতম্বতেও পরিবর্তন আসতে থাকে।
ইতিহাস
নারীদের নিতম্বের যৌনকামনা জাগানো সৌন্দর্যের কথা বিবেচনা করত প্রাচীন গ্রীক সভ্যতার পুরুষরাও, ঐ সময়ে 'ভেনাস ক্যালিপিগোস' নামের এক নারী-মূর্তিতে নিতম্বটাকে মূল গুরুত্ব দিয়ে ফুটিয়ে তোলা হয়েছিলো। চীনে মিং শাসনামলে (১৩৬৮-১৬৪৪) হঠাৎ করে কোনো নারীর নিতম্ব যদি কোনো পুরুষ দেখতে পেত তাহলে সেটাকে 'নতুন দেখা যাওয়া চাঁদ' এর সাথে তুলনা দিত। অনেক চিত্রশিল্পী নারীদের নগ্ন ছবি আঁকার ক্ষেত্রে তাদের নিতম্বকে বেশি গুরুত্ব দিতেন। আঠারো এবং উনবিংশ শতাব্দীর 'মানব চিড়িয়াখানা' (যেটাতে আদিবাসী মানুষদের নগ্ন প্রদর্শনী চলত) তে সার্তিজে বার্টম্যান (১৭৯০-১৮১৫) নামক এক মহিলার নিতম্ব নিয়ে দর্শনার্থীরা উপহাস করত।
পশ্চিমা দর্শন এবং ধ্যান-ধারণায় নারীদের নিতম্ব একটি খুবই গুরুত্বপূর্ণ 'কামোদ্দীপক অঙ্গ' হিসেবে আছে বহু শতাব্দী ধরে, শুধুমাত্র নারীদের নিতম্বকটাকেই বিশেষ গুরুত্ব দিয়ে যৌনতার প্রতীক হিসেবে রাখা হত, কিন্তু আবার ওটি থেকে মল বের হয় বলে মাঝে মধ্যে অনেকে ঘেন্নাও করত এবং ট্যাবু বলে বিবেচনা করত। মনোবিশ্লেষক সিগমুন্ড ফ্রয়েড তত্ত্ব দিয়েছিলেন যে, মনঃযৌন বিকাশ তিনটা ধাপে হয় - মুখ স্তর, পায়ুস্তর এবং জননেন্দ্রিয় স্তর, পায়ুস্তরে নিজের এবং অপরের নিতম্বের প্রতি এক যৌন আকর্ষণ ধীরে ধীরে তৈরি হতে থাকে।
নিতম্বে চড় দিয়ে যৌনতা প্রকাশ করা ভিক্টোরীয় আমলের (রাণী ভিক্টোরিয়ার শাসনকালঃ ১৮৩৭-১৯০১) একটি জনপ্রিয় বিষয় ছিলো, আলাদাভাবে এ নিয়ে আয়োজন করা হত যেখানে একজন নারী বা কিশোরী মেয়ের নিতম্ব অনাবৃত করে সেটাতে আলতো চড় মারা হত। উনবিংশ শতাব্দীতে এই সময়ে কাগুজে পর্নোগ্রাফি বা পুস্তক পর্নোগ্রাফি ব্যাপক জনপ্রিয়তা লাভ করেছিলো, ঐ সকল পুস্তকে পাছায় চড় মারার ছবি খুব ভালোভাবেই দেওয়া হত।
ব্রিটিশ যৌন মনোবিজ্ঞানী হ্যাভলক এলিস (১৮৫৯-১৯৩৯) তার একটি বই 'স্টাডিস ইন দ্যা সাইকোলজি অব সেক্স' (১৯২৭ সালে প্রকাশিত) তে নিতম্বের সাংস্কৃতিক বৈশিষ্টের বিবরণ দিয়েছিলেন। তিনি বলেনঃ "সুতরাং আমরা বুঝতে পেরেছি যে ইউরোপ, এশিয়া এবং আফ্রিকা মহাদেশের অধিকাংশ পুরুষ নারীদের সুডৌল নিতম্বকে সৌন্দর্যের একটি গুরুত্বপূর্ণ উপাদান হিসেবে বিবেচনা করে। এই গৌণ যৌনতা যেটি গর্ভবতী হতে দরকারী নয় হচ্ছে পুরুষদের লুইচ্চামির একটি বহিঃপ্রকাশ যদিও এটি প্রাকৃতিক।"
তিনি আরো বলেন, "ইউরোপীয় চিত্রশিল্পীরা তাদের চিত্রকর্মের ক্ষেত্রে সুডৌল নিতম্বসম্পন্ন নারীদেরকেই নেন, নিতম্ব পুরুষদের মত হলে নেননা, কিন্তু জাপানে চিত্রশিল্পীরা নিতম্বের ক্ষেত্রে কোনো বৈষম্য করেননা। এছাড়া অন্যান্য ক্ষেত্রে সব পুরুষই নারীদের সুডৌল নিতম্ব চান।"
এলিস আরো দাবি করেন যে কর্সেট এবং বাসল (নারীদের পোশাক) নিতম্বকে আলাদাভাবে প্রকাশ করার জন্যই তৈরি করা হয়েছে।
বর্তমান সময়ে
মার্কিন শিক্ষাবিদ রেই বি. ব্রাউন (১৯২২-২০০৯) নারীদের জিন্সের প্যান্ট পরিধান করার বিষয়ে বলেনঃ "আজকাল নারীরা জিন্সের প্যান্ট পরে তাদের স্তনের চেয়ে নিতম্বের আবেদন বেশি বাড়িয়ে তুলছেন।"
পুরুষদের নিতম্ব
পুরুষেরা যেমন নারীদের নিতম্বের প্রতি সেই প্রাচীনকাল থেকেই আসক্ত ঠিক তেমনি আধুনিক যুগে নারীরাও পুরুষদের নিতম্ব দেখলে যৌনভাবে উত্তেজিত হন, তাছাড়া সমকামী পুরুষেরাও অপর একজন পুরুষের নিতম্ব দেখে উত্তেজিত হন।
রাগিনী খান্না
রাগিণী খান্না হলেন একজন ভারতীয় চলচ্চিত্র ও টিভি অভিনেত্রী। তিনি একাধারে নানান ধরনের রিয়ালিটি শো - যেমন ইন্ডিয়াস বেস্ট ড্রামাবাজ (২০১৩) ও গ্যাংস্‌ অব হাসিপুর (২০১৪)-এর উপস্থাপিকাও হয়েছেন। ভাস্কার ভারতীর ভারতী ও শাসুরাল গেঁদা ফুল-এর সুহানা কিশোর বাজপাই তথা সুহানা কাশ্যেরপ চরিত্র হিসেবে তিনি সমাধিক পরিচিত।
টেলিভিশন
রাগিণী খান্না এনডিটিভি ইমাজিনে তার প্রথম সিরিয়াল ধারাবাহিক নাটক রাধা কি বেটিয়াঁ কুছ কার্‌ দিখায়েগি তে "রাগিণী শর্মা" হিসেবে অভিনয় করেন। ২০০৯ সালে তিনি সনি টিভিতে একটি কমেডি অনুষ্ঠান ভাস্কার ভারতী তে অভিনয় করেন। রাগিণী খান্নাকে ১০ কা দমের একটি পর্বে অতিথি হিসেবেও দেখা গিয়েছিলো, যেখানে তিনি এক লাখ রুপি জিতেছিলেন এবং তা একটি দাতব্য সংস্থায় দান করেন। তাকে ইমাজিন টিভির আরো একটি শো ‘''বিগ মানিঃ ছোটা পার্দা বাড়া গেম’  নামক অনুষ্ঠানেও অতিথি হিসেবে দেখা যায়।
২০১০ সালে রাগিণী খান্না স্টার প্লাসের একটি নাটক শাসুরাল গেঁদা ফুলে সোহানা চরিত্রে অভিনয় করেন।  তিনি ইন্ডিয়ার জনপ্রিয় শো কৌন বনেগা ক্রোড়পতি ৪ এরও একটি বিশেষ পর্বে আবির্ভূত হন। সাল ২০১০-এর ডিসেম্বরে রাগিণীকে ঝালাক দেখ্‌লা জা র (ভারতীয় নৃত্যানুষ্ঠান) ৪র্থ পর্বেও দেখা যায়, যেখানে ১৪ ফেব্রুয়ারি ২০১১ সালে তিনি ৯ম স্থান দখল করেন। ২০১১ সালে তিনি জি টিভির একটি গানের প্রতিযোগিতামূলক অনুষ্ঠান স্টার ইয়া রকস্টার এ গায়িকা হিসেবেও অংশগ্রহণ করেন। রাগিণীর পরবর্তী প্রজেক্ট ছিলো ঝালাক দেখ্‌লা জা  র ৫ম পর্বে উপস্থাপনা করা। তিনি লাইফ ওকে’র আরো একটি শো মে লক্ষ্মী তেরে আঙ্গান কি তে অতিথি চরিত্রে অভিনয় করেন। ২০১৩ সালের জানুয়ারি মাসে লাইফ ওকে চ্যানেলে রাগিণীকে দেখা যায় একটি কুকারি শো ‘ওয়েলকাম – বাজি মেহমান-নওয়াজি কি’তে।
চলচ্চিত্রসমূহ
২০১১ সালে রাগিনী রাকেশ ওমপ্রকাশ মেহরা’র তিন থে ভাই একটি কমেডি ছবির মাধ্যমে প্রথমবারের মত বলিউডে আত্মপ্রকাশ করেন। ২০১৩ সালে তিনি আরো একটি পাঞ্জাবি ছবি ভাজি ইন প্রব্লেম-এ কাজ করেন। ছবিটি বক্স অফিসে ভালো সারা ফেলে। রাগিনী এর পর নওয়াজউদ্দিন সিদ্দিক এর বিপরীতে পুষ্পেন্দ্র মিশরার ঘুমকেতু ছবিতেও চুক্তিবদ্ধ হন।
ব্যক্তিগত জীবন
রাগিনী খান্নার পিতামাতা হলেন প্রভীন খান্না ও কামিনী খান্না। তিনি তাঁদের দ্বিতীয় সন্তান। তাঁর বড় ভাই অমিত খান্নাও একজন অভিনেতা, যিনি ইয়ে দিল চাহে মোর নামের একটি ধারাবাহিক নাটকে কাজ করেন তাঁর মাতা, কামিনী খান্না হলেন একজন লিখিকা, মিউজিক ডাইরেক্টর, গায়িকা, উপস্থাপিকা ও সাথে 'বিউটি উইথ এস্ট্রোলজি'র স্থাপিকা। তিনি ক্লাসিক্যাল গায়িকা নির্মলা দেবী ও চল্লিশের দশকের নায়ক অরুণ আহুজার নাতনী। তিনি বলিউড তারকা গোবিন্দের ভাতিজী এবং ক্রুশ্না অভিষেক (অভিনেতা, স্ট্যান্ড-আপ কৌতুকাভিনেতা), আর্তি সিংহ (টিভি অভিনেত্রী) এবং সৌম্য সেথ (টিভি অভিনেত্রী)-এর চাচাত বোন। ২০১৫ সালের অক্টোবর মাসে রাগিনীর পিতা মৃত্যুবরণ করেন।
অন্যান্য কাজ ও দৃশ্যমান উপস্থিতি
রাগিনী ২০১০ সালে স্টার প্লাসের ‘দিওয়ালী দিলো কি’ নামের দীপাবলি উদ্‌যাপন অনুষ্ঠানের উপস্থাপনা করেন। ২০১১ সালে রাগিনী খান্না বলিউডের একটি বৈজ্ঞানিক কল্পকাহিনীভিত্তিক রা-ওয়ান  ছবির (অভিনয়ে শাহরুখ খান ও কারিনা কাপুর) গানের মোড়ক উম্মোচন অনুষ্ঠানেও উপস্থাপিকার ভূমিকা পালন করেন।  একই বছরে রাগিনী স্টার প্লাসের আরো একটি দিপাবলি’র অনুষ্ঠান ‘দিওয়ালি রিশ্তো কি মিঠাস’-এ উপস্থাপনায় নিয়োজিত হন এবং একই অনুষ্ঠানে বিভিন্ন অংশে দায়িত্ব পালন করেন।
টিভি কমার্শিয়াল এবং এন্ডর্সমেন্ট
রাগিনী খান্না তাঁহার মাতা কর্তৃক প্রতিষ্ঠিত ‘বিউটি উইথ এস্ট্রলজি’ নামের একটি প্রতিষ্ঠানের ব্র্যান্ড এম্বেসেডর হিসেবে রয়েছেন। ইন্ডিয়ার ৯২.৭ বিগ এফএম রেডিওতে ‘সেহের’ নামক একটি অনুষ্ঠান এই প্রতিষ্ঠান কর্তৃক পরিচালিত হয়। প্রাত্যহিক সকালের আধ্যাত্মিকতা ও ভালো থাকার উপকরণ এই সেহের অনুষ্ঠানটির আলোচ্য বিষয়। ২০১০ সালে, রাগিনী ফ্রিটো-লে ইন্ডিয়া’স কণজুমার ‘"কুরকুরে স্পেন্ড টাইম উইথ ফ্যামিলি"’ শিরোনামের কেম্পেইনে বিচারক নিয়োজিত হন। রাগিনী ২০১১ সালে ক্যাচ ফূড কর্তৃক আয়োজিত ‘"মিক্স এন্ড ড্রিঙ্ক"’ কেম্পেইনেরও ব্র্যান্ড এম্বেসেডর হিসেবে নিয়োগ প্রাপ্ত হন। ২০১৩ সালে তিনি হামদার্দ ডিভিশন কর্তৃক ‘"মাই রুহআফ্‌জা স্টোরি"’ নামের একটি কেম্পেইনেও তাঁকে দেখা গিয়েছিলো। ওয়েলকাম.
প্রত্যাহার সূচক
প্রত্যাহার সূচক একটি প্রদত্ত একাডেমিক জার্নালে প্রকাশিত একটি নিবন্ধ প্রত্যাহার করার সম্ভাবনা কতটা পরিমাপ করে। এটি একটি নির্দিষ্ট সময়ের মধ্যে একটি জার্নালে প্রত্যাহার করা নিবন্ধের সংখ্যাকে ১,০০০ দ্বারা গুণ করে এবং তারপর একই সময়ের মধ্যে সেই জার্নালে প্রকাশিত নিবন্ধের মোট সংখ্যা দ্বারা ফলাফলকে ভাগ করে গণনা করা হয়। ইনফেকশন অ্যান্ড ইমিউনিটি জার্নালের সহ- সম্পাদক-ইন-চিফ ফেরিক ফ্যাং এবং আর্তুরো ক্যাসাডেভাল দ্বারা ২০১১ সালের সম্পাদকীয়তে এই শব্দটি তৈরি করা হয়েছিল। তাদের মূল সম্পাদকীয়তে, ফ্যাং এবং ক্যাসাডেভাল একটি জার্নালের প্রত্যাহার সূচক এবং এর প্রভাব ফ্যাক্টরের মধ্যে একটি শক্তিশালী ইতিবাচক সম্পর্কও দেখিয়েছেন। তারা যে ১৭ টি জার্নাল বিশ্লেষণ করেছেন তার মধ্যে নিউ ইংল্যান্ড জার্নাল অফ মেডিসিনের প্রত্যাহার সূচক ছিল সর্বোচ্চ। নিউ ইংল্যান্ড জার্নাল অফ মেডিসিন ফেং এবং ক্যাসাডেভাল সম্পাদকীয়কে একটি বিবৃতি দিয়ে প্রতিক্রিয়া জানিয়েছে যা শুধুমাত্র বিমূর্ত সহ কাগজপত্র বিবেচনা করার জন্য সমালোচনা করে। বিবৃতিতে যুক্তি দেওয়া হয়েছে যে জার্নালের প্রতিটি সংখ্যায় প্রকাশিত বেশিরভাগ নিবন্ধে বিমূর্ততা নেই, জার্নালের প্রত্যাহার সূচক কৃত্রিমভাবে উচ্চ দেখায়। তারা কেন এই সম্পর্কটি বিদ্যমান থাকতে পারে তার জন্য একটি প্রক্রিয়া চিহ্নিত করেনি, তবে পরামর্শ দিয়েছে যে এটি হতে পারে কারণ গবেষকরা একটি উচ্চ-প্রভাব জার্নালে প্রকাশিত একটি গবেষণাপত্র পাওয়ার জন্য কোণ কাটাতে বেশি ইচ্ছুক।
ওবায়দুল্লাহ
ওবায়দুল্লাহ বাংলাদেশের একজন ক্রিকেটার। তিনি ২০০০/০১ সালে সিলেট বিভাগের হয়ে দুটি প্রথম শ্রেণির এবং দুটি লিস্ট এ ম্যাচ খেলেছিলেন। তার ব্যাটিং সফল হয়নি তবে তিনি বল হাতে বরিশাল বিভাগের বিপক্ষে ৩৯ রানে ২ উইকেট নিয়েছিলেন।
আলে সানি
আলে সানি পরিবার (আরবি: آل ثاني ) হলো বর্তমান কাতারের একটি শাসক পরিবার, যাদের উদ্ভব বনু তামিম উপজাতীয় সংঘের আল-মাদিদ গোত্র থেকে। এই পরিবারটি ১৯ শতকে তাদের নেতা মোহাম্মদ বিন সানির অধীনে দোহায় এসে বসতি স্থাপন করে। শেখ মোহাম্মদের পিতা সানি বিন মোহাম্মদের নামে এই গ্রুপটির নাম আলে সানি (সানির বংশধর) রাখা হয়েছে।
শাসক
থাম্ব|শেখ [[তামিম বিন হামাদ আলে সানি]] হাকিম ও আমিরদের তালিকা:
জসিম বিন মোহাম্মদ আলে সানি শাখা
শেখ জসিম বিন মোহাম্মদ আলে সানি (১৮২৫-১৯১৩) হচ্ছেন আধুনিক কাতারের প্রতিষ্ঠাতা ১ম আমির।
১. শেখ ফাহাদ বিম জসিম আলে সানি (১৮?-১৮? ; অল্প বয়সে মারা যান)।
২. শেখ খলিফা বিন জসিম আলে সানি (১৮৫১-?)
৩. শেখ সানি বিন জসিম আলে সানি (১৮৫৬-১৯৪৩), আল গারাফার শেখ।
৪. শেখ আব্দুর রহমান বিন জসিম আলে সানি (১৮৭১-১৯৩০), আল ওয়াকরার শেখ।
৫. শেখ আব্দুল্লাহ বিন জসিম আলে সানি (১৮৮০- ১৯৫৭), আল রাইয়ানের সাবেক শেখ, কাতারের শাসক (১৯১৪-১৯৪০), (১৯৪৮-১৯৪৯)।
৬. শেখ আলি বিন জসিম আলে সানি (১৮?-১৮?; যুবক থাকা অবস্থায় মারা যান)।
৭. শেখ মুহাম্মদ বিন জসিম আলে সানি (১৮৮১-১ ৯৭১), উম সালাল মুহাম্মদের শেখ।
৭.১. শেখ জসিম বিন মুহাম্মদ বিন জসিম আলে সানি।
৭.১.১. শেখ ফাহাদ বিন জসিম আলে সানি (?-১৯৭৭)।
৭.১.১.১. শেখ ফইসাল বিন ফাহাদ আলে সানি।
৭.১.১.২. শেখ হামাদ বিন ফাহাদ আলে সানি।
৭.১.১.৩. শেখ আব্দুল্লাহ বিন ফাহাদ আলে সানি।
৭.১.২. শেখ নাসির বিন জসিম আলে সানি।
৭.১.৩. শপখ আব্দুল আজিজ বিন জসিম আলে সানি (১৮??-১৯৭০)।
৭.১.৪. শেখ খালিদ বিন জসিম আল থানি
৭.১.৪.১. শেখ ?? বিন খালিদ আল থানি
৭.১.৪.২. শেখ??? বিম খালিদ আল থানি
৭.১.৫. শেখ হামাদ বিন জসিম আল থানি
৭.১.৫.২. শেখ ??? বিন হামাদ আল থানি
৭.১.৬. শেখ আব্দুল রহমান বিন জসিম আল থানি
৭.১.৬.১. শেখ??? বিন আব্দুল রহমান আল থানি
৭.১.৬.৪. শেখ??? বিন আব্দুল রহমান আল থানি
৭.১.৭. শেখ আলি বিন জসিম আল থানি
৭.১.৮. শেখ আব্দুল্লাহ বিন জসিম আল থানি
৭.১.৮.১. শেখ??? বিন আব্দুল্লাহ আল থানি
৭.১.৮.২. শেখ??? বিন আব্দুল্লাহ আল থানি
৭.১.৮.৩. শেখ??? বিন আব্দুল্লাহ আল থানি
৭.১.৮.৪. শেখ??? বিন আব্দুল্লাহ আল থানি
৭.১.৯. শেখ খলিফা বিন জসিম আল থানি (১৯৫৯)
৭.১.৯.১. শেখ জসিম বিন খলিফা আল থানি
৭.১.৯.২. শেখ মুহাম্মদ বিন খলিফা আল থানি
৭.১.৯.৪. শেখ আহমেদ বিন খলিফা আল থানি
৭.১.৯.৫. শেইখা নাজলা বিনতে খলিফা আল থানি
৭.১.৯.৬. শেইখা রীম বিনতে খলিফা আল থানি
৭.১.১০. শেখ সালমান বিন জসিম আল থানি
৭.১.১০.২. শেখ??? বিন সালমান আল থানি
৭.১.১০.৩. শেখ??? বিন সালমান আল থানি
৭.১.১১.৩. শেখ??? বিন সাউদ আল থানি
৭.১.১১.৪. শেখ??? বিন সাউদ আল থানি
৭.১.১২. শেখ সুলতান বিন জসিম আল থানি, বিবাহিত
৭.১.১৩. শেখ ফয়সাল বিন জসিম আল থানি
৭.১.১৩.১. শেখ??? বিন ফয়সাল আল থানি
৭.১.১৪. শেখ হাসান বিন জসিম আল থানি
৭.১.১৪.১. শেখ??? হামিদ মুহাম্মদ
৭.১.১৫. শেইখা নূর বিনতে জসিম আল থানি, বিবাহিত
৭.১.১৬. শেইখা রওদা বিনতে জসিম আল থানি, আব্দুল্লাহ বিন আহমেদ বিন আদুল্লাহর সাথে বিবাহিত
৭.১.১৭. শেইখা আমেনা বিনতে জসিম আল থানি, খালেদ বিন হামাদ বিন আব্দুল্লাহ এর সাথে বিবাহিত
৭.১.১৮. শেইখা আল-আনুদ বিনতে জসিম আল থানি, বিবাহিত, ২ ছেলে ও ২ মেয়েও রয়েছে
৭.১.১৯. শেইখা তামাথের বিনতে জসিম আল থানি
৭.১.২০. শেইখা ফাতেমা বিনতে জসিম আল থানি
৭.১.২১. শেইখা মুনা বিনতে জসিম আল থানি
৭.১.২২. শেইখা জাওয়াহের বিনতে জসিম আল থানি
৭.১.২৩. শেইখা শেইখা বিনতে জসিম আল থানি
৭.১.২৪. শেইখা মহা বিনতে জসিম আল থানি
৭.১.২৫. শেইখা মনীরা বিনতে জসিম আল থানি
৭.১.২৬. শেইখা খওলা বিনতে জসিম আল থানি
৭.১.২৭. শেইখা লীনা বিনতে জসিম আল থানি
৭.১.২৮. শেইখা লুলওয়া বিনতে জসিম আল থানি
৭.১.২৯. শেইখা মরিয়ম বিনতে জসিম আল থানি
৭.১.৩০. শেইখা নূরা বিনতে জসিম আল থানি
৮. শেখ ঘনিম বিন জসিম আল থানি (১৮৮?-১???)
৯. শেখ আলি বিন জসিম আল থানি ২ (১৮৯৩-১৯৭২), উম সালাল আলির শেখ
১০. শেখ ফাহাদ বিন জসিম আল থানি ২ (১৮??-১৮?? অল্প বয়সে মারা যান)
১১. শেখ ফাহাদ বিন জসিম আল থানি ২ (১৮৯৫-সিএ.১৯৮০), আল খিয়েসার শেখ
১২. শেখ আব্দুল আজিজ বিন জসিম আল থানি (১৮৯৬-১৯৮৫), আল মারখিয়ার শেখ
১৩. শেখ সালমান বিন জসিম আল থানি (১৮??-১৮?? জন্মের পরেই মারা যায়)
১৪. শেখ ইদ্রিস বিন জসিম আল থানি (১৮??-১৮?? জন্মের সময় মারা যায়)
১৫. শেখ মুবারক বিন জসিম আল থানি (১৮??-১৮?? জন্মের সময় মারা যায়)
১৬. শেখ সালমান বিন জসিম আল থানি ২ (১৮৯৯-১৯৮৪), দুখানের শেখ
১৮. শেখ সুলতান বিন জসিম আল থানি (১৯০?-১৯৭৬), উম আল আমাদের শেখ
১৯. শেখ আহমেদ বিন জসিম আল থানি (১৯০?-১৯৯৫), আল খোরের শেখ
১৯.১. শেখ খাওয়ার বিন আহমেদ আল থানি, ১৯৯৬ সাল থেকে আল খোরের আমির
১৯.১.১ শেখ ফাহাদ বিন খাওয়ার আল থানি
১৯.১.৩ শেখ ?? বিনতে খাওয়ার আল থানি
ফাহাদ বিন মুহাম্মদ আলে সানি শাখা
১. সানি বিন মোহাম্মদ ১.১. মোহাম্মদ বিন সানি ১.১.৩. শেখ ফাহাদ বিন মুহাম্মদ আলে সানি
ইতিহাস ও গঠন
আলে সানিরা বংশগতভাবে মুদার বিন নিজারের কাছে ফিরে যায়। কাতারে যাওয়ার আগে উপজাতিরা দক্ষিণ নজদের (সৌদি আরব) গেব্রিন মরূদ্যানে বসতি স্থাপন করে। ১৭ কাছাকাছি উপজাতিটি রিয়াদের উত্তর-পূর্বে একটি বসতি উশায়কিরে বাস করত এবং ১৭২০ সালের দিকে তারা কাতারে বসতি স্থাপন করে। কাতারে তাদের প্রথম বসতি দক্ষিণের শহর সিকাকে ছিল এবং সেখান থেকে তারা উত্তর-পশ্চিমে জুবারাহ এবং আল রুওয়াইসে চলে যায়। তারা ১৯ শতকে তাদের নেতা মুহাম্মদ বিন সানির অধীনে দোহায় এসে বসতি স্থাপন করে। মোহাম্মদের পিতা সানি বিন মোহাম্মদের নামে গ্রুপটির নাম আলে সানি বা সানির বংশধর করা হয়েছে।
পরিবারটি চারটি প্রধান উপদল নিয়ে গঠিত: বনি কাসিম, বনি আহমেদ, বনি জাবের ও বনি সামের। ১৯৯০ এর দশকের প্রথম দিকে তাদের পরিবারের সদস্যদের সংখ্যা প্রায় ২০,০০০ বলে অনুমান করা হয়েছিল।
১৯৯৫ সালে রাজপরিবারের অনেক সদস্য তৎকালীন রাজা খলিফা বিন হামাদ আলে সানির বিরুদ্ধে একটি সফল অভ্যুত্থান ঘটিয়েছিলেন। এতে তার ছেলে হামাদ বিন খলিফা আলে সানি রাজা হন। কয়েক মাস পরে কিছু সদস্য আরো একটি ব্যর্থ অভ্যুত্থান ঘটায়। এই বংশের শেষ শাসক হলেন বর্তমান আমির তামিম বিন হামাদ আলে সানি। ।
পদ্মাবতী
থাম্ব|পদ্মাবতী পদ্মাবতী মধ্যযুগের বাঙালি কবি আলাওলের একটি কাব্য। এটিকে আলাওলের শ্রেষ্ঠ কাজ বলে গণ্য করা হয়।
নমুনাঃ
অর্থঃ (পদ্মাবতীর) ভ্রূভঙ্গি দেখে মৌমাছির দল গভীর চিন্তায় ডুবে গেল। কাজল রাঙা সেই চোখ খঞ্জন পাখির চোখকেও হার মানায় যা দেখে হরিণেরা বনে আর পুঁটিমাছগুলো জলে লুকিয়ে গেল।
চরিত্র
সিংহলের রাজকন্যা পদ্মাবতী, চিতোরের রাজা রত্নসেন, দিল্লীর শাসক আলাউদ্দিন খিলজি, রাজা দেবপাল - এসকল চরিত্র নিয়ে রচিত কাল্পনিক কাহিনীর কাব্যরূপ পদ্মাবতী।
মূল কাহিনী
রাজভবনের অদ্ভুত শুকপাখি – হীরামন পদ্মাবতীর অত্যন্ত প্রিয়। পদ্মাবতী ক্রমে যৌবনবতী হলে তাঁর রূপের সংবাদ সমস্ত ভূমণ্ডলে পরিব্যাপ্ত হলো। তাঁর বিয়ে হচ্ছে না দেখে হীরামন তাকে বলল, সে দেশ-দেশান্তরে ঘুরে তার উপযুক্ত বর খুঁজে আনবে। এ সংবাদ শুনে রাজা ক্রুদ্ধ হয়ে শুককে মারার আদেশ দিলেন। পদ্মাবতী অনুনয়-বিনয় করে শুকের প্রাণ রক্ষা করলেন। এরপর থেকে শুক সুযোগ খুঁজতে লাগল কোনোক্রমে রাজভবন ছেড়ে চলে যেতে।
একদিন পদ্মাবতী মানসসরোবরে সখীদের সঙ্গে নিয়ে স্নান করতে গেলে শুকপাখি এক সুযোগে বনে উড়ে গেল। চিন্তাশীল শুক সেই বনে এক ব্যাধের হাতে ধরা পড়ল। ব্যাধ শুককে সিংহলের হাটে নিয়ে বিক্রি করতে এলে চিতোরের এক ব্যবসায়ীর সঙ্গে আসা ব্রাহ্মণ শুকপক্ষীর জ্ঞান এবং পাণ্ডিত্যের কথা শুনে শুককে ক্রয় করে চিতোর দেশে এলেন। শুকের প্রশংসা শুনে চিতোরের রাজা রত্নসেন লাখ টাকা দিয়ে হীরামন ক্রয় করলেন। এদিকে রানী নাগমতী শুকের কাছে পদ্মিনী রমণীগণের রূপের বর্ণনা শুনে ভাবলেন, যদি এখানে এ-পাখি থাকে তাহলে একদিন না একদিন রাজা এসব শুনবেন এবং তাঁকে ছেড়ে পদ্মাবতীর জন্য গৃহত্যাগ করবেন। তিনি তাই ধাত্রীকে ডেকে শুককে হত্যা করতে আদেশ দিলেন। ধাত্রী পরিণামের কথা চিন্তা করে শুককে লুকিয়ে রাখল। রাজা ফিরে এসে শুককে না দেখে অত্যন্ত ক্রুদ্ধ হলে শুককে অন্তরাল থেকে তাঁর সামনে আনা হলো। শুক সমস্ত বৃত্তান্ত শোনাল। রাজা পদ্মাবতীর রূপের দীর্ঘ বর্ণনা শুনে উৎকণ্ঠিত হলেন। ব্যাকুল হলেন, তাঁর হৃদয়ে এমন প্রবল অভিলাষ জাগল যে, তিনি হীরামনকে সঙ্গে নিয়ে সিংহল যাত্রা করলেন। নানা দুর্গম পথ অতিক্রম করে তাঁরা অবশেষে সিংহল দেশে মহাদেবের মন্দিরে উপস্থিত হলেন। জপতপ করার জন্য এবং পদ্মাবতীর ধ্যান করবার জন্য। হীরামন পদ্মাবতীর সঙ্গে দেখা করতে যাওয়ার সময় রত্নসেনকে বলে গেল, বসন্ত পঞ্চমীর দিনে সে পদ্মাবতীর দর্শন পাবে এবং তাঁর আশা পূর্ণ হবে।
অনেকদিন পর হীরামনকে পেয়ে পদ্মাবতী আনন্দে আকুল হলেন। হীরামন রত্নসেনের রূপ, কুল, শৌর্য ও ঐশ্বর্য বর্ণনা করল এবং বলল, রত্নসেনই সবদিক থেকে তাঁর যোগ্য পুরুষ। পদ্মাবতী রত্নসেনের ত্যাগ ও প্রেমের কথা শুনে সিদ্ধান্ত নিলেন, বসন্ত পঞ্চমীর দিন পূজা উপলক্ষ করে রত্নসেনকে দেখতে যাবেন ও তাঁকে জয়মাল্য দেবেন। বসন্ত পঞ্চমীর দিন পদ্মাবতী সখীদের নিয়ে মণ্ডপে ঘুরতে ঘুরতে যেদিকে রত্নসেন ছিলেন সেদিকেও এলেন। পদ্মাবতীর সঙ্গে রত্নসেনের সাক্ষাৎ হলো। পদ্মাবতী রত্নসেনকে দেখে বুঝলেন, শুক যে-কথা বলেছে তার কোথাও ত্রুটি নেই। পদ্মাবতী ও রত্নসেনের প্রণয়-সংবাদ পেয়ে পদ্মাবতীর বাবা রাজা গন্ধর্ব্যসেন ক্রুদ্ধ হলেন। রত্নসেনের বিরুদ্ধে তিনি যুদ্ধ ঘোষণা করলেন। এ সময় মহাদেবের আগমন এবং তার মধ্যস্থতায় অনেক আড়ম্বরের মধ্যে রত্নসেনের সঙ্গে পদ্মাবতীর বিয়ে হলো। এদিকে চিতোর বিরহিণী নাগমতী রাজার কথা ভেবে ভেবে এক বর্ষ কাটালেন। তাঁর বিলাপ শুনে পশুপাখি বিহ্বল হলো। একদিন অর্ধেক রাত্রে একটি পাখি নাগমতীকে তাঁর দুঃখের কারণ জিজ্ঞেস করলে নাগমতী তাঁকে রাজার কাছে পাঠিয়ে দিলেন। পাখির কাছে নাগমতীর দুঃখের কথা এবং চিতোরের হীন দশার কথা শুনে রত্নসেনের মনে দেশের কথা উদয় হলো। তিনি চিতোরের উদ্দেশে যাত্রা করলেন। যাত্রার প্রাক্কালে সমুদ্র রাজাকে অমূল্য রত্ন দিলো। এসব অমূল্য রত্ন নিয়ে রত্নসেন ও পদ্মাবতী চিতোরে উপস্থিত হলেন। নাগমতী ও পদ্মাবতী দুই রানীকে নিয়ে রাজা সুখে সময় নির্বাহ করতে লাগলেন। চিতোরের রাজসভায় যক্ষিণী সিদ্ধপণ্ডিত রাঘবচেতন দ্বিতীয়া নিয়ে অন্য পণ্ডিতদের সঙ্গে বিতর্কে লিপ্ত হলেন। মিথ্যা এবং সত্যের পরীক্ষায় রাঘবের অপকৌশল ধরা পড়লে রাজা রত্নসেন তাঁকে নির্বাসনদণ্ড দিলেন। রাঘবচেতন প্রতিশোধস্পৃহায় দুরভিসন্ধি করে পদ্মাবতীর কঙ্কণ নিয়ে দিল্লিতে পৌঁছলেন। বাদশাহ আলাউদ্দীন পদ্মাবতীর রূপের বর্ণনা শুনে ব্রাহ্মণকে অনেক আপ্যায়নের সঙ্গে রাজদরবারে স্থান দিলেন এবং রাজা রত্নসেনের কাছে পত্র দিলেন – ‘আমাকে পদ্মাবতী দাও, তার বিনিময়ে যত রাজ্য চাও দেব।’ পত্র পেয়ে রাজা রত্নসেন অত্যন্ত ক্ষুব্ধ হলেন এবং যুদ্ধের আহ্বান জানালেন। শুরু হলো রাজা-বাদশাহ যুদ্ধ। আলাউদ্দীন চিতোরগড় আক্রমণ করলেন। আট বছর পর্যন্ত তিনি চিতোর বেষ্টন করে রইলেন, কিন্তু অভ্যন্তরে প্রবেশ করতে পারলেন না। এ সময় দিল্লি থেকে সমাচার এলো আবার তাঁর রাজ্য আক্রমণ করেছে। বাদশাহ তখন গড়ে প্রবেশ অসাধ্য জেনে কপটতা করলেন। তিনি রত্নসেনের কাছে সন্ধির প্রস্তাব করলেন – ‘পদ্মাবতীর প্রয়োজন নেই, সমুদ্র থেকে তুমি যে পাঁচ অমূল্য বস্তু পেয়েছ, তা আমাকে দাও।’
রাজা স্বীকার করলেন এবং বাদশাহকে চিতোরগড়ের ভেতরে আমন্ত্রণ করলেন। কিছুদিন পর্যন্ত বাদশাহের আতিথ্য চলল। একদিন চলতে চলতে বাদশাহ পদ্মাবতীর মহলে এলেন। বাদশাহ পদ্মাবতীর মহলের সামনে এক স্থানে বসে রাজার সঙ্গে শতরঞ্জ খেলতে লাগলেন। সামনে এক দর্পণ রাখলেন, যদি পদ্মাবতী দাঁড়ান তবে দর্পণে তাঁর প্রতিবিম্ব দেখতে পাবেন।
অবশেষে বাদশাহ বিদায় নিলেন। রাজা বিদায় দেবার জন্যে তাঁর সঙ্গে সঙ্গে চললেন। গড়ের এক সিংহদ্বারে বাদশাহ রাজাকে এক উপঢৌকন দিলেন। সর্বশেষ সিংহদ্বার অতিক্রম করার সময় রাঘবের ইঙ্গিতে বাদশাহ রত্নসেনকে বন্দি করে দিল্লিতে নিয়ে এক ক্ষুদ্র প্রকোষ্ঠে বন্দি করে রাখলেন। পদ্মাবতী গোরা এবং বাদলের গৃহে গিয়ে তাদের অনুরোধ করলেন রাজাকে মুক্ত করে আনতে। আলাউদ্দীন যেমন প্রতারণা করে রতœসেনকে বন্দি করেছিলেন, তারাও তেমনি অপকৌশলের সাহায্যে রাজাকে মুক্ত করবে সিদ্ধান্ত করল। ষোলোশো পাল্কির মধ্যে ষোলোশো সশস্ত্র রাজপুত যোদ্ধাকে রাখল এবং সর্বোত্তম পাল্কির মধ্যে বসাল একজন লোহারুকে। ঘোষিত হলো সর্বত্র যে, রানী পদ্মাবতী ষোলোশো দাসী সঙ্গে নিয়ে রাজার সঙ্গে সাক্ষাৎকারের জন্য দিল্লি যাচ্ছেন। দিল্লিতে বাদশাহের কর্মচারীদের ঘুষ দিয়ে বশীভূত করা হলো। কেউ পাল্কি অনুসন্ধান করল না। বাদশাহের কাছে খবর গেল যে, পদ্মাবতী এসেছেন এবং অনুরোধ জানিয়েছেন যে, রাজার সঙ্গে প্রথমে সাক্ষাৎ করে চিতোরের রাজভাণ্ডারের চাবি তাঁকে অর্পণ করতে চান। তারপর মহলে যাবেন। বাদশাহ অনুমতি দিলেন। রত্নসেনের বন্দিশালায় সুসজ্জিত পাল্কি পৌঁছল। পাল্কির ভেতর থেকে লোহারু বেরিয়ে এসে রাজার বন্ধন খুলল। রাজা সশস্ত্র হয়ে নিকটে প্রস্তুত একটি ঘোড়ায় আরোহণ করলেন। এদিকে পাল্কি থেকে ষোলোশো সশস্ত্র রাজপুত বেরিয়ে এলো। গোরা এবং বাদল রাজাকে নিয়ে চিতোর যাত্রা করল। আলাউদ্দীন এদের পশ্চাদ্ধাবন করলেন, গোরা তখন এক হাজার সৈন্য নিয়ে বাদশাহকে বাধা দেওয়ার জন্য প্রস্তুত হলো। প্রচণ্ড যুদ্ধে গোরা সরজার হাতে নিহত হলো। ইতোমধ্যে রত্নসেন চিতোর পৌঁছলেন। চিতোরে পৌঁছেই রাজা পদ্মাবতীর কাছে দেবপালের ধৃষ্টতার কথা শুনলেন। সকালেই তিনি কুম্ভলনের অভিমুখে যাত্রা করলেন। রত্নসেন এবং দেবপালের মধ্যে দ্বৈরথ যুদ্ধ হলো। দেবপাল নিহত হলেন। রত্নসেন আহত অবস্থায় চিতোরে ফিরে এলেন এবং অল্পদিন পরেই প্রাণত্যাগ করলেন। প্রথা অনুযায়ী পদ্মাবতী ও নাগমতী রত্নসেনের চিতায় আরোহণ করতে গেলেন। তারপর জীবনবাস্তবতা ব্যাখ্যানের মধ্য দিয়ে কাহিনির পরিসমাপ্তি ঘটে।
শরীয়তপুর-২
শরীয়তপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি শরীয়তপুর জেলায় অবস্থিত জাতীয় সংসদের ২২২নং আসন।
সীমানা
শরীয়তপুর-২ আসনটি শরীয়তপুর জেলার নড়িয়া উপজেলা ও [[সখিপুর থানা ) নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে শওকত আলী বিনা প্রতিদ্বন্দ্বিতায় নির্বাচিত হন।
মিনহাজ-ই-সিরাজ
মিনহাজ আল-সিরাজ জুজজানি (জন্মঃ ১১৯৩) (পূর্ণ নাম আবু উসমান মিনহাজউদ্দিন বিন সিরাজউদ্দিন) ছিলেন ১৩শ শতাব্দীর একজন পার্সিয়ান ইতিহাসবিদ। তিনি ঘুরি রাজধানী শহর ফিরোজকোহে জন্মগ্রহণ করেছিলেন। এটি সেসময় ঘুর প্রদেশের অংশ ছিল।
১২২৭ সালে মিনহাজ-ই-সিরাজ প্রথমে উচ ও এরপর দিল্লিতে আসেন। তিনি ছিলেন দিল্লির মামলুক সালতানাতের প্রধান ইতিহাসবিদ। তিনি ঘুরি রাজবংশের উপর লেখালেখি করেছেন। এছাড়াও তিনি সুলতান নাসিরউদ্দিন মাহমুদের জন্য তাবাকাত-ই-নাসিরি রচনা করেছিলেন।
আল-বেরুনীর ভারততত্ত্ব
আল-বেরুনীর ভারততত্ত্ব বা কিতাব ফি তাহকিকে মালইল হিন্দে মিন মাকালাতুন মুকবুলাতুন ফিল-আকলিয়েও মারজুলাতুন বিখ্যাত ইসলামী দার্শনিক, বিজ্ঞানী, সাহিত্যিক আল বেরুনীর লেখা ভারতবর্ষ বিষয়ক গ্রন্থ।
বিশেষ আপেক্ষিকতা
বিশেষ আপেক্ষিকতা বা আপেক্ষিকতার বিশেষ তত্ত্ব (সংক্ষেপে STR) হলো স্থান-কাল এর আন্তঃসম্পর্ক বিষয়ক সাধারণভাবে গৃহীত ও পরীক্ষা-পর্যবেক্ষণ দ্বারা দৃঢ়ভাবে সমর্থিত তত্ত্ব। এই তত্ত্বটি আলবার্ট আইনস্টাইন প্রথম ১৯০৫ সালে On the Electrodynamics of Moving Bodies নামক গবেষণা পত্রে প্রকাশ করেন। এই বিশেষ আপেক্ষিকতাকে সাধারণ আপেক্ষিকতার একটি বিশেষ রূপ হিসেবে বিবেচনা করা হয়। মাইকেলসন এবং মর্লি তাদের পরীক্ষণের মাধ্যমে তিনটি সিদ্ধান্তে উপনীত হয়েছিলেন। এই সিদ্ধান্তগুলোর প্রেক্ষিতেই আইনস্টাইন তার এই তত্ত্ব প্রণয়ন করেন। তত্ত্বটি দুইটি মৌলিক স্বীকার্যের মাধ্যমে উপস্থাপিত হয়েছিল:
১. পদার্থবিজ্ঞানের সূত্র সমূহ সকল জড়ত্ত্বীয় নির্দেশতন্ত্রে একই রূপে বলবৎ থাকবে।
২ আলোর গতিবেগ সকল জড় প্রসঙ্গ কাঠামোতে একই রূপে বলবৎ থাকবে।
ব্যাখ্যা: এ স্বীকার্যের প্রেক্ষিতে ইথারের অস্তিত্ব স্বীকার করা কোন মতে সম্ভব হয় না। তাছাড়া ইথার মাধ্যমের ওজন বা সান্দ্রতা কিছুই নির্ণয় করা যায় না। আইনস্টাইনের মতে, আলোক পরিবাহী ইথারের প্রবর্তন অনাবশ্যক। মাইকেলসন - মোরলে পরীক্ষা এবং পরবর্তী যুগে বহু পরীক্ষা-নিরীক্ষার সাহায্যে প্রমাণিত হয়েছে যে, শূন্যস্থানে বা বায়ু মাধ্যমে আলোকের বেগ আলোক প্রবাহের দিক, উৎস এবং পর্যবেক্ষকের আপেক্ষিক বেগের ওপর নির্ভরশীল নয়। এটি একটি ধ্রুব রাশি।
মেঘনাদ সাহা ও তার সহপাঠী এবং সহকর্মী সত্যেন্দ্রনাথ বসু সর্বপ্রথম আলবার্ট আইনস্টাইনের স্পেশাল থিওরি অফ রিলেটিভিটি জার্মান থেকে ইংরাজি অনুবাদ করেন যা কলিকাতা বিশ্ববিদ্যালয় থেকে প্রকাশিত হয়।
শক্তি-ভর সমতুল্যঃ
আপেক্ষিকতার বিশেষ তত্ত্ব থেকে পদার্থবিজ্ঞানের একটি গুরুত্বপূর্ণ উপলব্ধি সূচীত হয়। আর সেটি হল শক্তি ও ভর সমতুল্য। এই উপলব্ধিটি এসেছে আইনস্টাইনের বিখ্যাত E=mc^2 সূত্র থেকে। এই সূত্র অনুসারে m ভরের কোন বস্তুর সমতুল্য শক্তির পরিমাণ ঐ ভরের সাথে আলোর বেগ(c)এর বর্গের গুণফল এর সমান। অর্থাৎ ১ কেজি ভরের কোন বস্তু বিলুপ্ত হলে যে শক্তি সে দিয়ে যাবে তার পরিমাণ ৯০০০০০০০০০০০০০০০০ জুল। এই অবিশ্বাস্য পরিমাণ শক্তি আমেরিকার মত একটি দেশের দিনের বৈদ্যুতিক শক্তির যোগান দিতে পারে!
E=mc^2 সমীকরণটি শক্তির সাথে ভরের একটি চমৎকার সম্পর্ক নির্দেশ করে। এটি থেকে বোঝা যায় যে, শক্তি এবং ভর আসলে একই মুদ্রার এপিঠ-ওপিঠ। ভর থেকে শক্তি পাওয়া যায় এবং শক্তি থেকেও ভর পাওয়া যেতে পারে। অর্থাৎ শক্তি এবং ভর পরস্পর সমতুল্য।
ভর শক্তিতে রূপান্তরিত হবার সবচাইতে পরিচিত এবং বেদনাদায়ক উদাহরণটি হল হিরোশিমা-নাগাসাকিতে ১৯৪৫ সালের ৬ ও ৮ আগস্ট মার্কিন যুক্তরাষ্ট্রের ফেলা পারমাণবিক বোমা বিস্ফোরণের ঘটনা। পারমাণবিক বোমাতে একটি বড় মৌলের পরমাণুকে (যেমনঃ- ইউরেনিয়াম বা প্লুটোনিয়াম) নিউট্রন দ্বারা আঘাত করে ভেঙ্গে ফেলা হয়। ফলে বড় পরমাণুটি ভেঙ্গে দুইটি নতুন পরমাণুতে বিভক্ত হয় এবং কিছু ভর পরিণত হয় শক্তিতে।
'পেয়ার প্রোডাকশন শক্তি'ও ভরে রূপান্তরের উদাহরণ। এ প্রক্রিয়ায় শক্তিশালী একটা গামা রশ্মি (যার ভর নেই কিন্তু শক্তি আছে) একটি ইলেকট্রন এবং একটি পজিট্রনে পরিণত হয়। উল্লেখ্য যে, ইলেকট্রন এবং পজিট্রন উভয়ের ভর রয়েছে।
আনসারবাড়িয়া রেলওয়ে স্টেশন
আনসারবাড়িয়া রেলওয়ে স্টেশন বাংলাদেশের খুলনা বিভাগের চুয়াডাঙ্গা জেলার একটি রেলওয়ে স্টেশন।
অবস্থান
আনসারবাড়িয়া রেলওয়ে স্টেশন দর্শনা জংশন-খুলনা লাইনের দর্শনা জংশন-যশোর জংশন অংশে অবস্থিত।
ইতিহাস
কলকাতা থেকে শিলিগুড়ি সরাসরি যাতায়াত ব্যবস্থা চালু করার জন্য বৃটিশ সরকার ১৮৭৮ সালে চিলাহাটি-পার্বতীপুর-সান্তাহার-দর্শনা লাইন এবং কলকাতা থেকে খুলনার সাথে  যশোর হয়ে  রেলপথ নির্মাণ করে।  তবে ১৯৪৭ এ দেশ ভাগ হয়ে যাবার পর দুই দেশের রেল যোগাযোগ বিচ্ছিন্ন হয়ে যায়।   রাজশাহী রংপুরের  সাথে তৎকালীন পূর্ব পাকিস্তানের  খুলনার সাথে সরাসরি রেল যোগাযোগ ব্যাহত হয়। তাই খুব দ্রুত সময়ে তৎকালীন পূর্ব পাকিস্তান সরকার দ্রুত দর্শনা জংশন থেকে যশোর জংশন পর্যন্ত নতুন রেলপথ স্থাপন করে ১৯৫১ সালের মধ্যে। এসময়  আনসারবাড়িয়া রেলওয়ে স্টেশন তৈরি করা হয়।
পরিষেবা
আনসারবাড়িয়া রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
কাকচিং জেলা
কাকচিং জেলা উত্তর পূর্ব ভারতে অবস্থিত সপ্তভগিনী রাজ্যগুলির একটি মণিপুর রাজ্যের অন্তঃস্থ মণিপুরেজ্ঞ অবস্থিত৷ ২০১৬ খ্রিস্টাব্দে ৮ই ডিসেম্বর থৌবাল জেলা থেকে এই জেলাটি গঠন করা হয়৷ জেলাটির জেলাসদর কাকচিং শহরে অবস্থিত৷
কাকচিং জেলাটির উত্তর দিকে রয়েছে থৌবাল জেলা, উত্তর-পূর্ব দিকে রয়েছে তেংনৌপাল জেলা, দক্ষিণ-পূর্ব দিকে রয়েছে চান্দেল জেলা, দক্ষিণ-পশ্চিম দিকে রয়েছে চূড়াচাঁদপুর জেলা, পশ্চিম দিকে রয়েছে বিষ্ণুপুর জেলা এবং উত্তর-পশ্চিম দিকে রয়েছে ইম্ফল পশ্চিম জেলা৷
ইতিহাস
২০০৬ খ্রিস্টাব্দের ৮ই ডিসেম্বর কাকচিং মহকুমার সমস্ত প্রশাসনিক এককগুলি স্থানান্তরণের পর এই মহকুমাটিকে নতুন জেলা বলে ঘোষণা করা হয়৷ পরে কাকচিং জেলাকে দুটি মহকুমা তথা কাকচিং এবং বাইখোং-এ বিভক্ত করা হয়৷
নদী
কাকচিং জেলার প্রধান নদী হলো সেকমাই নদী৷
প্রশাসনিক বিভাগসমূহ
জেলেটি দুটি মহকুমায় বিভক্ত, যথা:
কাকচিং জেলা গঠনের পরে এই জেলাতে বর্তমানে মোট চারটি বিধানসভা কেন্দ্র রয়েছে; কাকচিং, হিয়াংলাম, সুগ্নু এবং ওয়াবাগাই.
জেলাটিতে কাকচিং হলো একমাত্র পুরসভা এছাড়া ওয়াইখোং, হিয়াংলাম এবং সুগ্নু নামে তিনটি ছোটো শহর রয়েছে৷
২০১৬ খ্রিস্টাব্দের ৮ই ডিসেম্বর মণিপুর সরকারের নিযুক্ত করা কাকচিং জেলার প্রথম জেলাশাসক হলেন টি. কিরণকুমার (আইএএস) এবং পুলিশ সুপারিণ্টেণ্ডেণ্ট হলেন এস. গৌতম সিং (আইপিএস)৷
ইউতা মাতসুমুরা
ইউতা মাতসুমুরা (松村 優太, Yuta Matsumura; জন্ম: ১৩ এপ্রিল ২০০১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।
২০১৯ সালে, মাতসুমুরা জাপান অনূর্ধ্ব-১৮ দলের হয়ে জাপানের বয়সভিত্তিক পর্যায়ে অভিষেক করেছিলেন।
আন্তর্জাতিক ফুটবল
মাতসুমুরা জাপান অনূর্ধ্ব-১৮ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ১ বছরে ৩ ম্যাচে অংশগ্রহণ করে ২টি গোল করেছেন।
দাপোলি সেনানিবাস
দাপোলি সেনানিবাস (Dapoli Camp) ভারতের মহারাষ্ট্র রাজ্যের রত্নগিরি জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে দাপোলি সেনানিবাস শহরের জনসংখ্যা হল ১০,৪১২ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৮২%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে দাপোলি সেনানিবাস এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
বিহারের মুখ্যমন্ত্রীদের তালিকা
বিহারের মুখ্যমন্ত্রী হলেন ভারতীয় বিহারের সরকার প্রধান। ভারতীয় সংবিধান অনুসারে, বিহারের রাজ্যপাল হলেন রাজ্যের নামমাত্র প্রধান, কিন্তু কার্যত নির্বাহী কর্তৃত্বের উপর নির্ভর করে  মুখ্যমন্ত্রীর ওপর।  বিহার বিধানসভা নির্বাচনের পর, রাজ্যপাল সাধারণত সরকার গঠনের জন্য সংখ্যাগরিষ্ঠ আসনের দলকে (বা জোটকে) আমন্ত্রণ জানান। রাজ্যপাল মুখ্যমন্ত্রীকে নিয়োগ করেন যিনি মন্ত্রিসভার সাথে বিধানসভার প্রতি সম্মিলিতভাবে দায়ী থাকেন।
জাতীয় চলচ্চিত্র পুরস্কার
জাতীয় চলচ্চিত্র পুরস্কার বলতে চলচ্চিত্রের জন্য বাৎসরিকভাবে জাতীয় সম্মান প্রদানকে বোঝানো হয়। বিভিন্ন দেশে এই নামে চলচ্চিত্রের জন্য পুরস্কার প্রদান করা হয়ে থাকে, তার তালিকা নিচে দেয়া হলোঃ
বিহারের মুখ্যমন্ত্রীদের তালিকা
১৯৪৬ সাল থেকে বিহারের মুখ্যমন্ত্রী হয়েছেন ২৩ জন। উদ্বোধনী ধারক ছিলেন ভারতীয় জাতীয় কংগ্রেসের শ্রীকৃষ্ণ সিনহা, তিনিও দীর্ঘতম মেয়াদে দায়িত্ব পালন করেছেন।  বর্তমান দায়িত্বশীল হলেন নীতিশ কুমার যিনি ২২ ফেব্রুয়ারি ২০১৫ সাল থেকে দায়িত্ব পালন করছেন।
বিহারের প্রধানমন্ত্রী
বর্তমান রাজ্য বিহার এবং ঝাড়খণ্ড নিয়ে গঠিত বিহার প্রদেশের সদর দফতর ছিল পাটনা। ১৯৩৬ সালের ১ এপ্রিল বিহার ও উড়িষ্যা প্রদেশ বিভাজনের মাধ্যমে বিহার ও উড়িষ্যা পৃথক প্রদেশে পরিণত হয়। ভারত সরকার আইন-১৯৩৫ এর অধীনে একটি দ্বিকক্ষ বিশিষ্ট আইনসভা, যার একটি বিধানসভা এবং একটি বিধান পরিষদের সাথে প্রধানমন্ত্রীর নেতৃত্বে একটি সরকার গঠন করা হয়েছিল।
সাংহাই শেনহুয়া
সাংহাই শেনহুয়া চাইনিজ সুপার লীগে অংশগ্রহণকারী একটি পেশাদার ফুটবল দল। বর্তমানে দলটিতে আইভরি কোস্ট দলের অধিনায়ক দিদিয়ের দ্রগবা খেলছেন।
ইতিহাস
সর্বপ্রথম ১৯৫১ সালের অক্টোবর মাসে স্থানীয় ও আঞ্চলিক সরকারি পৃষ্ঠপোষকতায় ইস্ট চায়না টীম নামে একটি ফুটবল দল গঠন করা হয় যারা সেই বছরের জাতীয় ফুটবল টুর্নামেন্টে দ্বিতীয় স্থান লাভ করে। পরবর্তীতে ১৯৫৭ সালে এই দলটি তাদের প্রদেশ "সাংহাই" -এর নামানুসারে সাংহাই ফুটবল দল বা সংক্ষেপে সাংহাই নামে পরিচিত হয়। চীনের পেশাদার ফুটবল লীগে অংশগ্রহণের জন্য ১৯৯৩ সালের ১০ ডিসেম্বর দলটি তাদের বর্তমান নাম সাংহাই শেনহুয়া ধারণ করে; চাইনিজ ভাষায় যার অর্থ সাংহাইয়ের ফুল।
রিন্টু রায়
রিন্টু রায় হলেন বাংলাদেশের লিস্ট এ তালিকার একজন ক্রিকেটার যিনি ২০০১-২০০২ সালে সিলেট বিভাগের হয়ে ৪ ম্যাচ খেলেছিলেন। তার সেরা বোলিং বরিশাল বিভাগের বিপক্ষে ২বলে ২৬ রান।
চিন্তামণি নাগেশ রামচন্দ্র রাও
চিন্তামণি নাগেশ রামচন্দ্র রাও,     (জন্ম ৩০শে জুন ১৯৩৪) হলেন একজন ভারতীয় রসায়নবিদ যিনি মূলত কঠিন-অবস্থা রসায়ন এবং কাঠামোগত রসায়নে কাজ করেছেন। তিনি বিশ্বের ৮৪টি বিশ্ববিদ্যালয় থেকে সম্মানসূচক ডক্টরেট পেয়েছেন এবং প্রায় ১,৭৭৪টি গবেষণা পত্র ও ৫৬টি বই লিখেছেন। তাঁকে একজন বিজ্ঞানী হিসেবে বর্ণনা করা হয় যিনি নিজের ক্ষেত্রে নোবেল পুরস্কার ছাড়া সম্ভাব্য সমস্ত পুরস্কার পেয়েছিলেন।
রাও সতেরো বছর বয়সে মহীশূর বিশ্ববিদ্যালয় থেকে বিএসসি এবং উনিশ বছর বয়সে বেনারস হিন্দু বিশ্ববিদ্যালয় থেকে এমএসসি সম্পন্ন করেন। তিনি ২৪ বছর বয়সে পারডু বিশ্ববিদ্যালয় থেকে পিএইচডি ডিগ্রি অর্জন করেন। ১৯৫৯ সালে ইন্ডিয়ান ইনস্টিটিউট অফ সায়েন্সে (আইআইএসসি) যোগদানের সময় তিনি ছিলেন সর্বকনিষ্ঠ প্রভাষক। কানপুরের ইন্ডিয়ান ইনস্টিটিউট অফ টেকনোলজিতে স্থানান্তরিত হবার পর, তিনি আইআইএসসি-তে ফিরে আসেন। ১৯৮৪ থেকে ১৯৯৪ পর্যন্ত তিনি এর পরিচালক ছিলেন। তিনি ১৯৮৫ থেকে ১৯৮৯ সাল পর্যন্ত এবং তারপর ২০০৫ থেকে ২০১৪ সাল পর্যন্ত ভারতের প্রধানমন্ত্রীর বৈজ্ঞানিক উপদেষ্টা পরিষদের চেয়ারম্যান ছিলেন। তিনি জওহরলাল নেহেরু সেন্টার ফর অ্যাডভান্সড সায়েন্টিফিক রিসার্চ এবং ইন্টারন্যাশনাল সেন্টার ফর মেটেরিয়ালস সায়েন্সে প্রতিষ্ঠা করেছিলেন এবং সেখানে কাজ করেছিলেন।
রাও বিজ্ঞানের ক্ষেত্রে সবচেয়ে গুরুত্বপূর্ণ বৈজ্ঞানিক পুরস্কার এবং সম্মানগুলি পেয়েছেন, যার মধ্যে রয়েছে মার্লো মেডেল, বিজ্ঞান ও প্রযুক্তির জন্য শান্তি স্বরূপ ভাটনাগর পুরস্কার, হিউজেস মেডেল, ইন্ডিয়া সায়েন্স অ্যাওয়ার্ড, ড্যান ডেভিড প্রাইজ, রয়্যাল মেডেল, ভন হিপেল পুরস্কার এবং ইএনআই অ্যাওয়ার্ড । তিনি ভারত সরকারের কাছ থেকে পদ্মশ্রী এবং পদ্মবিভূষণ সম্মানও পেয়েছেন। ২০১৩ সালের ১৬ই নভেম্বর, ভারত সরকার তাঁকে ভারতের সর্বোচ্চ বেসামরিক পুরস্কার ভারতরত্ন সম্মানের জন্য নির্বাচিত করে। সিভি রমন এবং এপিজে আব্দুল কালাম এর পরে তৃতীয় বিজ্ঞানী হিসেবে তিনি এই সম্মানের অধিকারী হয়েছিলেন। তিনি ২০১৪ সালের ৪ঠা ফেব্রুয়ারি তারিখে রাষ্ট্রপতি ভবনে রাষ্ট্রপতি প্রণব মুখার্জির কাছ থেকে এই পুরস্কার গ্রহণ করেন।
প্রাথমিক জীবন এবং শিক্ষা
সিএনআর রাও বেঙ্গালুরুতে (তৎকালীন ব্যাঙ্গালোর) কন্নড় দেশস্থ মাধব ব্রাহ্মণ পরিবারে  হনুমন্ত নাগেশ রাও এবং নাগাম্মা নাগেশ রাওয়ের ঘরে জন্মগ্রহণ করেন।  তাঁর বাবা ছিলেন স্কুল পরিদর্শক। তিনি ছিলেন একমাত্র সন্তান এবং তাঁর শিক্ষিত বাবা-মা শিক্ষার একটি পরিবেশ তাঁকে দিয়েছিলেন। অল্প বয়সেই তিনি তাঁর মায়ের কাছ থেকে হিন্দু সাহিত্যে এবং তাঁর বাবার কাছ থেকে ইংরেজিতে শিক্ষালাভ করেছিলেন। তিনি প্রাথমিক বিদ্যালয়ে যোগদান না করে তাঁর মায়ের কাছে শিক্ষিত হয়েছিলেন, তাঁর মা বিশেষভাবে পাটিগণিত এবং হিন্দু সাহিত্যে দক্ষ ছিলেন। তিনি ১৯৪০ সালে ছয় বছর বয়সে মাধ্যমিক বিদ্যালয়ে প্রবেশ করেন। তিনি নিজের ক্লাসে সর্বকনিষ্ঠ হলেও, সহপাঠীদের গণিত এবং ইংরেজি পড়াতেন। তিনি ১৯৪৪ সালে নিম্ন মাধ্যমিক পরীক্ষায় (সপ্তম শ্রেণী) প্রথম শ্রেণীতে উত্তীর্ণ হন। তাঁর বয়স তখন দশ বছর ছিল, তাঁর বাবা তাঁকে চার আনা (পঁচিশ পয়সা) দিয়ে পুরস্কৃত করেছিলেন। তিনি বাসবানাগুড়ির আচার্য পাঠশালা উচ্চ বিদ্যালয়ে পড়াশোনা করেন, এখানেই রসায়নের প্রতি তাঁর আগ্রহের উপর স্থায়ী প্রভাব পড়েছিল। তাঁর বাবা তাঁর মাতৃভাষা শিক্ষার জন্য তাঁকে একটি কন্নড় -মাধ্যমিক কোর্সে নথিভুক্ত করেছিলেন, কিন্তু বাড়িতে তাঁর সঙ্গে সমস্ত কথোপকথনের জন্য ইংরেজি ব্যবহার করতেন। তিনি ১৯৪৭সালে মাধ্যমিক স্তরের পরীক্ষায় প্রথম শ্রেণীতে উত্তীর্ণ হন। তিনি সেন্ট্রাল কলেজ, ব্যাঙ্গালোরে বিএসসি অধ্যয়ন করেন। এখানে তিনি ইংরেজিতে যোগাযোগের দক্ষতা গড়ে তোলেন এবং সংস্কৃতও শিখেছিলেন।
তিনি ১৯৫১ সালে মাত্র সতেরো বছর বয়সে, মহীশূর বিশ্ববিদ্যালয় থেকে প্রথম শ্রেণীতে স্নাতক ডিগ্রি অর্জন করেন। তিনি প্রথমে ইন্ডিয়ান ইনস্টিটিউট অফ সায়েন্সে (আইআইএসসি) যোগদানের কথা ভেবেছিলেন, রাসায়নিক প্রকৌশলে ডিপ্লোমা বা স্নাতকোত্তর ডিগ্রির জন্য। কিন্তু একজন শিক্ষক তাঁকে বেনারস হিন্দু বিশ্ববিদ্যালয়ে ভর্তি হতে রাজি করান। তিনি দুই বছর পর সেখান থেকে রসায়নে স্নাতকোত্তর ডিগ্রি লাভ করেন। ১৯৫৩ সালে তিনি ইন্ডিয়ান ইনস্টিটিউট অফ টেকনোলজি খড়গপুরে পিএইচডি করার জন্য বৃত্তি পান। তবে চারটি বিদেশী বিশ্ববিদ্যালয়, এমআইটি, পেন স্টেট, কলম্বিয়া এবং পারডিউ তাঁকে আর্থিক সহায়তার প্রস্তাব দেয়। তিনি পারডুকে বেছে নেন। তাঁর প্রথম গবেষণাপত্রটি ১৯৫৪ সালে আগ্রা ইউনিভার্সিটি জার্নাল অফ রিসার্চে প্রকাশিত হয়েছিল। মাত্র দুই বছর ন' মাস পর ১৯৫৮ সালে, চব্বিশ বছর বয়সে তিনি পিএইচডি সম্পন্ন করেন।
কর্মজীবন
১৯৮৯ সালে নিজের প্রতিষ্ঠা করা জওহরলাল নেহেরু সেন্টার ফর অ্যাডভান্সড সায়েন্টিফিক রিসার্চ-এ রাও জাতীয় গবেষণা অধ্যাপক রূপে লিনাস পলিং গবেষণা অধ্যাপক হিসেবে কাজ করছেন এবং অনারারি প্রেসিডেন্ট পদে অধিষ্ঠিত আছেন। তিনি ১৯৮৫ থেকে ১৯৮৯ সাল পর্যন্ত এবং ২০০৫ থেকে ২০১৪ সাল পর্যন্ত দুই মেয়াদে ভারতীয় প্রধানমন্ত্রীর বৈজ্ঞানিক উপদেষ্টা পরিষদের চেয়ারম্যান হিসেবে দায়িত্ব পালন করেছিলেন। ২০১০ সালে নিজের প্রতিষ্ঠিত ইন্টারন্যাশনাল সেন্টার ফর মেটেরিয়ালস সায়েন্স-এ (আইসিএমএস) তিনি পরিচালক, এছাড়াও তিনি এখানে সায়েন্স ইনিশিয়েটিভ গ্রুপের বোর্ডে কাজ করছেন।
বৈজ্ঞানিক অবদান
রাও বিশ্বের অন্যতম একজন কঠিন-অবস্থা রসায়ন এবং পদার্থ রসায়নবিদ। পাঁচ দশক ধরে তিনি এই ক্ষেত্রের উন্নয়নে অবদান রেখেছেন। ট্রানজিশন মেটাল অক্সাইডের উপর তাঁর কাজটি এই উপাদানের অভূতপূর্ব অবস্থা এবং এই উপকরণগুলির বৈশিষ্ট্যের সাথে কাঠামোগত রসায়নের মধ্যে সম্পর্ক বিষয়ে প্রাথমিক ধারণা দিয়েছে।
La2CuO4- এর মতো দ্বি-মাত্রিক অক্সাইড পদার্থ সংশ্লেষণে রাও প্রথম দিকের একজন দিশারী ছিলেন। প্রথম তরল নাইট্রোজেন-তাপমাত্রার সুপারকন্ডাক্টর ১২৩ কাপরেট সংশ্লেষণ করেছিলেন রাও, ১৯৮৭ সালে। এই বিষয় নিয়ে কাজ করা প্রথম দিকের বৈজ্ঞানিকদের মধ্যে তিনি একজন। ১৯৯০-এর দশকের মাঝামাঝি সময়ে ওয়াই-জংশন কার্বন ন্যানোটিউব সংশ্লেষণ নিয়ে কাজের ক্ষেত্রেও তিনি প্রথম একজন। তাঁর কাজের ফলে গঠনগতভাবে নিয়ন্ত্রিত ধাতু-অন্তরক রূপান্তরগুলির পদ্ধতিগত অধ্যয়ন সহজে করা গেছে। এই ধরনের অধ্যয়নগুলি প্রয়োগ ক্ষেত্রে গভীর প্রভাব ফেলেছে, যেমন প্রচণ্ড চুম্বক প্রতিরোধ এবং উচ্চ তাপমাত্রার অতিপরিবাহিতা। অক্সাইড অর্ধপরিবাহী গুলি অসাধারণ আশা জাগিয়েছে। তিনি গত দুই দশকে সঙ্কর উপাদানগুলিতে নিজের কাজ ছাড়াও ন্যানো উপাদানের কাজেও প্রচুর অবদান রেখেছেন।
তিনি ১৭৫০টিরও বেশি গবেষণাপত্রের সহ-লেখক এবং ৫৪টিরও বেশি বইয়ের সহ-লেখন বা সম্পাদনা করেছেন।
সম্মানসূচক ডক্টরেট
বোর্দো, কেন, কলোরাডো, খার্তুম, লিভারপুল, নর্থওয়েস্টার্ন, নভোসিবিরস্ক, অক্সফোর্ড, পারডু, স্টেলেনবোশ, ইউনিভার্সিটি জোসেফ ফুরিয়ার, ওয়েলস, রক্লো, নটরডেম, উপসালা, আলীগড় মুসলিম বিশ্ববিদ্যালয়, আন্না, বেঙ্গল ইঞ্জিনিয়ারিং, বেঙ্গল ইঞ্জিনিয়ারিং, ব্যাঙ্গালোর, বর্ধমান, বুন্দেলখন্ড, দিল্লি, হায়দ্রাবাদ, ইগনু, আইআইটি বোম্বে, খড়গপুর, দিল্লি, পাটনা, জেএনটিইউ, কল্যাণী, কর্ণাটক, কলকাতা, কুভেম্পু, লখনউ, ম্যাঙ্গালোর, মণিপুর, মহীশূর, ওসমানিয়া, পাঞ্জাব, রুরকি, সিকিম মণিপাল, এসআরএম, তুমকুর, শ্রী ভেঙ্কটেশ্বর, বিদ্যাসাগর, অ্যামিটি ইউনিভার্সিটি, গুরগাঁও, বিশ্বেশ্বরায়া টেকনোলজিক্যাল ইউনিভার্সিটি এবং আসাম রয়্যাল গ্লোবাল ইউনিভার্সিটি, গুয়াহাটি (২০২২) সহ বেশ কয়েকটি বিশ্ববিদ্যালয় থেকে।
ব্যক্তিগত জীবন
১৯৬০ সালে ইন্দুমতি রাওয়ের সঙ্গে সিএনআর রাওয়ের বিয়ে হয়। তাঁদের দুই সন্তান সঞ্জয় ও সুচিত্রা। সঞ্জয় ব্যাঙ্গালোরের আশেপাশের স্কুলগুলিতে বিজ্ঞানের জনপ্রিয়কারী হিসাবে কাজ করেন। সুচিত্রা মহারাষ্ট্রের পুনেতে ইন্ডিয়ান ইনস্টিটিউট অফ সায়েন্স এডুকেশন অ্যান্ড রিসার্চ (আইজার)-এর ডিরেক্টর কৃষ্ণ এন. গণেশকে বিয়ে করেছেন। রাও নিজে টেকনোফোবিক (উন্নত প্রযুক্তি অপছন্দ), তিনি কখনই নিজের ইমেল নিজে দেখেন না। তিনি আরও বলেন, তিনি শুধু নিজের স্ত্রীর সঙ্গে কথা বলার জন্যই মোবাইল ফোন ব্যবহার করেন।
বিতর্ক
রাও লেখাচুরির অভিযোগের অভিযুক্ত হন।  বেঙ্গালুরুতে ইন্ডিয়ান ইনস্টিটিউট অফ সায়েন্সে রাও এবং সালুরু বাবা কৃপানিধি, তাঁদের ছাত্র বসন্ত চিতারা এবং এলএস পঞ্চকরলার সাথে, ২০১১ সালে অ্যাডভান্সড মেটেরিয়ালস জার্নালে "ইনফ্রারেড ফটোডিটেক্টরস বেসড গ্রাফিন অক্সাইড এবং গ্রাফিন ন্যানোরিবন" শিরোনামে একটি গবেষণাপত্র প্রকাশ করেন। প্রকাশের পর জার্নাল সম্পাদকরা ২০১০ সালের অ্যাপ্লায়েড ফিজিক্স লেটার্সে প্রকাশিত একটি গবেষণাপত্র থেকে ভূমিকা এবং পদ্ধতিতে অক্ষরে অক্ষরে নকল করা বাক্য খুঁজে পান। নেচার-এর প্রতিবেদন অনুসারে, আইআইএসসির পিএইচডি ছাত্র বসন্ত চিতারা পাঠ্যটি লিখেছিলেন। একই জার্নালে পরে লেখকেরা ক্ষমা চেয়ে চেয়েছিলেন। রাও বলেছিলেন যে তিনি পাণ্ডুলিপিটি পড়েছিলেন এবং এটি তাঁর পক্ষ থেকে একটি অনিচ্ছাকৃত ত্রুটি হয়েছিল কারণ তিনি প্রধানত ফলাফল এবং আলোচনার দিকে মনোনিবেশ করেছিলেন।
রাহুল সিদ্ধার্থন ( ইনস্টিটিউট অফ ম্যাথমেটিকাল সায়েন্সেস, চেন্নাই ), ওয়াইবি শ্রীনিবাস (উড সায়েন্স অ্যান্ড টেকনোলজি ইনস্টিটিউট), এবং ডিপি সেনগুপ্ত (আইআইএসসি-তে প্রাক্তন অধ্যাপক) এর মতো বিজ্ঞানীরা একমত হয়েছেন যে নকল করা অংশটির ফলাফলের উপর কোন প্রভাব নেই, তথাপি সিদ্ধার্থন মতামত দেন যে রাও এবং কৃপানিধির প্রতিক্রিয়াগুলি অতি উৎসাহমূলক ছিল। রাও এবং কৃপানিধি প্রকাশ্যে চিতারাকে দোষারোপ করেন এবং প্রকাশনাকে চুরি নয় বলে মন্তব্য করেন। রাও মন্তব্য করেছিলেন, "এটিকে সত্যই চুরি হিসাবে বিবেচনা করা উচিত নয়, এটি পাঠ্যের কয়েকটি বাক্য অনুলিপি করার একটি উদাহরণ।" এমনকি তিনি কৃপানিধিকে দোষারোপ করেছিলেন এবং জোর দিয়েছিলেন যে এতে তাঁর কোনও ভূমিকা নেই কারণ এটি তাঁর অজান্তেই কৃপানিধি লিখেছিলেন। তাঁর দাবিগুলি ন্যায়সঙ্গত ছিলনা, কারণ তিনি সেই লেখার বরিষ্ঠ বিজ্ঞানী এবং সংশ্লিষ্ট লেখক ছিলেন।